**BalatonföldvárI KÖZÖS ÖNKORMÁNYZATI HIVATAL**

**BALATONFÖLDVÁR-BÁLVÁNYOS-KEREKI-PUSZTASZEMES-SZÁNTÓD-SZÓLÁD-TELEKI**

**8623 Balatonföldvár, Petőfi S.u.1. Tel: 84-540-330. E-mail: pgmh@balatonfoldvar.hu**

**ELŐTERJESZTÉS**

Balatonföldvár Város, Bálványos Község, Kereki Község, Pusztaszemes Község,

Szántód Község, Szólád Község, Teleki Község Önkormányzata Képviselő-testületének ülésére

Előterjesztést készítette: Mikóné Fejes Ibolya aljegyző

Előterjesztés tárgya: 2023. évi téli igazgatási szünet elrendelése

Tárgyalás: Nyilvános ülésen

Döntéshozatal: Egyszerű többséggel

***Tisztelt Képviselő-testület!***

**A tárgykört érintő jogszabályok:**

* a közszolgálati tisztviselőkről szóló 2011. évi CXCIX. törvény 232. § (3) bekezdése
* a közszolgálati tisztviselők munka- és pihenő idejéről, az igazgatási szünetről, a közszolgálati tisztviselőt és a munkáltatót terhelő egyes kötelezettségekről, valamint a táv-munkavégzésről szóló 30/2012. (III. 7.) Korm. rendelet 13-15. §-a
* **az igazgatási szünetről szóló 2023. évi XXVI. törvény**
* **a 2023. évi téli igazgatási szünetről szóló** **407/2023. (VIII.30.) Korm. rendelet**

A közszolgálati tisztviselőkről szóló törvény hivatkozott rendelkezése értelmében a képviselő-testület a rendes szabadság kiadására igazgatási szünetet rendelhet el. Az ilyen módon kiadott rendes szabadság nem haladhatja meg a köztisztviselő adott évre megállapított alapszabadságának a háromötödét.

Az igazgatási szünetről szóló 2023. évi XXVI. törvény 7. § (1) bekezdés a) pontja szerint:

*Az 1. § (1) bekezdése szerinti kormányrendeletben meghatározott időszakra igazgatási szünetet rendelhet el*

*a) a települési önkormányzat képviselő-testületének polgármesteri hivatala, közös önkormányzati hivatala és a közterület-felügyelet tekintetében a települési önkormányzat képviselő-testülete,*

A kormány által elrendelt 2023. évi téli igazgatási szünet időtartama: 2023. december 27 – 2024. január 1.

Az igazgatási szünetről szóló 2023. évi XXVI. törvény 7. § (1) bekezdés a) pontja alapján, a fenti időszakra vonatkozóan, a helyi önkormányzat képviselő-testülete által elrendelt igazgatási szünetről hozott határozatot, a kormányrendelet kihirdetését követő 90 napon belül, 2023. november 28-ig a helyben szokásos módon közzé kell tenni.

A határozati javaslat értelmében a Balatonföldvári Közös Önkormányzati Hivatalban az igazgatási szünet időtartama, a kormányzati igazgatási szünettel megegyezően, 2023. december 27- 2024. január 1-ig tartana, mely három munkanapot érint.

Az igazgatási szünet alatt a hivatalban ügyeleti rend kerül kialakításra az azonnali ügyintézést igénylő és határidős feladatok teljesítése érdekében.

**HATÁROZATI JAVASLAT**

… … Önkormányzatának Képviselő-testülete, az igazgatási szünetről szóló 2023. évi XXVI. törvény 7. § (1) bekezdés a) pontja alapján, a Balatonföldvári Közös Önkormányzati Hivatalban igazgatási szünetet rendel el. A 2023. évi téli időszakban az igazgatási szünet 2023. december 27- 2024. január 1. napjáig tart. Tartama három munkanap.

A Balatonföldvári Közös Önkormányzati Hivatal az igazgatási szünet időtartama alatt, a feladatellátás folyamatosságának biztosítása érdekében - a jegyző által meghatározott rend szerint - ügyeletet tart.

Felelős: … polgármester

Határidő: 2023. november 28. a közzétételre

Balatonföldvár, 2023. október 16.

 *Mikóné Fejes Ibolya*

 *aljegyző*

Törvényességi ellenőrzésre bemutatva:

Ellenjegyezte: ………………………………….

 Dr. Törőcsik Gabriella

 jegyző